02/01/2018 | Administración LocalMunicipal
Cabanas
Lista definifiva admitidos, tribunal e data comezo probas selección policía local

Aprobación listaxe definitiva de persoas admitidas e excluídas no proceso selectivo para a provisión en propiedade dunha praza de Policía Local do Concello de Cabanas. Por Resolución da Alcaldía 708/2017, de data 21 de decembro de 2017, procedeuse á aprobación da listaxe definitiva de persoas admitidas e excluídas no proceso selectivo para a provisión en propiedade dunha praza de Policía Local do Concello de Cabanas, que a continuación se reproduce: RESOLUCIÓN. Aprobación listaxe definitiva de persoas admitidas e excluídas no proceso selectivo para a provisión en propiedade dunha praza de Policía Local do Concello de Cabanas. Visto o expediente administrativo para a provisión en propiedade dunha praza de Policía Local do Concello de Cabanas, en desenvolvemento da Oferta de Emprego Público do ano 2016, publicada no DOG número 230, de data 1 de decembro de 2016, a través do proceso de oposición en quenda libre, segundo as Bases da convocatoria, aprobadas por resolución da Alcaldía 196/2017, de data 17 de abril de 2017, publicadas no BOP Coruña nº 82, de data 3 de maio de 2017, no Taboleiro de Edictos do Concello de Cabanas e páxina web municipal, así como anuncio de convocatoria no D. O. G. nº 99, de data 26 de maio de 2017 e B. O. E. nº 139, de data 12 de xuño de 2017. Rematado o prazo de presentación de instancias, de conformidade co establecido no punto 7 das bases da convocatoria, esta Alcaldía ditou a Resolución 398/2017, en data 20 de xullo de 2017, aprobando a listaxe provisional de persoas admitidas e excluídas no devandito proceso selectivo, publicando anuncio no Boletín Oficial da Provincia da Coruña nº 141, de data 27 de xullo de 2017, na páxina web municipal e no Taboleiro de Edictos do Concello de Cabanas, concedendo un prazo de dez días hábiles, a contar desde o seguinte ao da publicación do referido anuncio no BOP, para poder emendar, de se-lo caso, o defecto que motivou a exclusión e presentar nova documentación. Rematado o prazo de subsanación de erros ou presentación de emendas, esta Alcaldía, de conformidade co establecido no punto 7º das bases da convocatoria, RESOLVE: Primeiro. Aproba-la listaxe definitiva das persoas aspirantes admitidas e excluídas no proceso selectivo de referencia, que a continuación se reproduce: (1) Non achega fotocopia compulsada do DNI. (2) Non achega fotocopia compulsada do título académico esixido nas bases da convocatoria. (3) Non achega xustificante de ingreso dos dereitos de exame. (4) Non achega fotocopia compulsada dos permisos de condución A2 e B. (5) Non achega declaración xurada comprometéndose a manter vixentes os permisos de condución esixidos na convocatoria mentres se permaneza en situación de servizo activo como funcionario/a de carreira do Corpo da Policía Local. (6) Non achega certificado médico expedido en impreso oficial. (7) O certificado médico que se achega non é o documento orixinal. (8) O texto do certificado médico que se achega non se axusta ao modelo esixindo nas bases 3ª e 5ª. (9) Non achega declaración xurada do compromiso de portar armas e, de se-lo caso, utilizalas. (10) Non achega certificado favorable do Rexistro Central de Penados. (11) Non achega declaración xurada de non ter sido separado do servizo das Administracións Públicas por expediente disciplinario ou resolución xudicial firme. (12) Non achega declaración xurada en relación coa posesión da capacidade funcional para o desempeño do posto. (13) Non achega declaración xurada de posuír a estatura mínima esixida nas Bases da convocatoria. (14) O certificado médico que se achega supera un máximo de tres meses desde a súa expedición. A inclusión das persoas aspirantes na lista definitiva de admitidas non supón, en ningún caso, o recoñecemento por parte desta Administración de que aquelas reúnen os requisitos esixidos para ser nomeados, que se deberán acreditar segundo o establecido nas bases da convocatoria. Segundo. Non admitir a instancia presentada por D. Isam Ejarque Hincapie, debido á presentación fóra do prazo establecido ao efecto. Terceiro. Ordena-la publicación da listaxe definitiva de persoas admitidas e excluídas no Boletín Oficial da Provincia, no Taboleiro de Edictos do Concello e na páxina web municipal. Cuarto. Nomear ao Tribunal cualificador do proceso selectivo: Presidenta: Ana Ramos Ramos, Secretaria do Concello de Pontedeume Suplente: Rafael del Barrio Berbel, Secretario do Concello de Betanzos Secretario: Don Antonio López Vila, Secretario-Interventor do Concello de Cabanas. Suplente: Arturo Blanco Veloso, Secretario-Interventor do Concello de As Somozas Vogais: Isabel Rodríguez Fraga, Policía Local do Concello de Cabanas. Suplente: Rosalía Lamas López, Policía Local do Concello de Fene.2º Vogal: José Manuel Montero López, Administrativo-tesoureiro do Concello de Cabanas Suplente: Rosa Novoa Paseiro, Secretaria-Interventora do Concello de Vilarmaior 3º Vogal: José Antonio Meizoso Paz, Secretario-Interventor do Concello de A Capela Suplente: Abdelmoughit Jeanne Marie Aragoneses Gebellin, Administrativa do Concello de Jefferson David Mateo Fernando Valsecchi Lopez Hermida. Contra a composición deste Tribunal cualificador poderase presentar escrito de recusación, de acordo cos artigos 23 e 24 da Lei 40/2015, de 1 de outubro, do Réxime Xurídico do Sector Público. Quinto. Convocar ao Tribunal cualificador para a súa constitución e determinación do contido da primeira proba do proceso selectivo para o día 19 de xaneiro de 2018, ás 16:00 horas, no IES Fragas do Eume, Rúa Ricardo Sánchez nº 3, Pontedeume. Sexto. Convocar ás persoas aspirantes admitidas para o día 19 de xaneiro de 2018, ás 17:00 horas, no IES Fragas do Eume, Rúa Ricardo Sánchez nº 3, Pontedeume, para a realización do primeiro exercicio da oposición. As persoas aspirantes acudiran provistas do Documento Nacional de Identidade. Sétimo. Contra a presente resolución poderá interpoñer recurso contencioso-administrativo ante o Xulgado do Contencioso-Administrativo de Ferrol, no prazo de dous meses a contar desde o día seguinte ao da súa publicación no Boletín Oficial da Provincia de A Coruña. Con carácter potestativo e previo, poderá interpoñer recurso de reposición ante esta Alcaldía, no prazo dun mes, contado desde o día seguinte ao da súa publicación no Boletín Oficial da Provincia de A Coruña. Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo elo sen prexuízo de que poida exercitar calquera outro que estime procedente. Cabanas, 26 de decembro de 2017. O Alcalde. Asdo. Germán Castrillón Permuy.